પણ તેના તીખા અને કટાક્ષભર્યા શબ્દોને અન્ય વિદ્યાર્થી ધ્યાનમાં લેતા ન હતા. આ ઘટનાના બે કલાક બાદ રિસેસ પડી. મેં મારા મિત્રને મારા ઘરની વાત કરી. મારી મમ્મી જે રીતે સમજાવતી તે સમજાવ્યું. મારા મિત્રને વાત ગમી ગઈ. તેણે ક્લાસમાં જઈ દરેક વિદ્યાર્થીને સંબોધતાં કહ્યું કે ફક્ત એ વિદ્યાર્થી જ વાતો કરશે જે પૂરા ક્લાસની સફાઈ કરી શકે અને જો કોઈ ક્લાસની સફાઈ ન કરી શકે તે વિદ્યાર્થીએ ક્લાસના દરેક વિદ્યાર્થી પાસે જઈને કહેવાનું રહેશે કે આજે હું ક્લાસમાં વાતો કરતાં પકડાઈ ગયો. આ એક કીમિયાએ ક્લાસમાં ચમત્કાર કર્યો. અમારો ક્લાસ શાંત થઈ ગયો અને સૌથી સફાઈવાળો ક્લાસ થઈ ગયો.